b'\n_START_ARTICLE_\nKRI Nuku\n_START_SECTION_\nTorpedo\n_START_PARAGRAPH_\nKRI Nuku dilengkapi dengan empat tiub pelancar torpedo 15.7 inci.\n_START_SECTION_\nPeluru berpandu\n_START_PARAGRAPH_\nSistem pertahanan udara adalah dua pelancar peluru berpandu SA-N-5, peluru berpandu darat-ke-udara yang menawarkan pertahanan udara jarak-dekat terhadap pesawat sayap kekal dan pesawat sayap berputar dan terhadap peluru berpandu anti-kapal yang datang._NEWLINE_Selain itu ia juga dilengkapi dengan 2 RBU-6000 bagi peranan anti-kapal selam (ASW RL) dan juga mempunyai 2 para (Deep Charge).\n_START_SECTION_\nMeriam\n_START_PARAGRAPH_\nMeriam utama kapal perang KRI Nuku yang dipasang pada dek hadapan, adalah meriam berkembar 57mm/70 caliber DP. Kapal peronda ini juga dilengkapi dengan satu mesingan 30 mm berkembar pelbagai guna.\n_START_SECTION_\nPenangkis tindak balas\n_START_PARAGRAPH_\nPelancar umpan PK-16 decol RL yang dilancarkan dalam mod ganggu (distraction) atau menawan (seduction) bagi mengaburi peluru berpandu musuh. Selain itu ia turut mempunyai sistem pemintas Watch Dog intercept.\n_START_SECTION_\nPengesan\n_START_PARAGRAPH_\nRadar penerima amaran kapal ini adalah MR-302/Strut Curve bagi carian permukaan dan udara yang bersepadu dengan sistem tembakan MR-123 Vympel/Muff Cob. Radar tersebut memberikan pengesanan pencari sasaran di udara dan permukaan bersepadu dan beroperasi dalam trek ketika mod pengawas dan meninjau._NEWLINE_Kapal anti-kapal selam (ASW) ini juga dilengkapi dengan sonar aktif berfrekuensi sederhana di badan kapal jenis MG-322T.\n_START_SECTION_\nTujahan\n_START_PARAGRAPH_\nKapal peronda ini mempunyai tiga enjin diesel yang disambung kepada tiga gandar bagi menghasilkan kuasa sebesar 14,250 bhp, dengan kelajuan beroperasi 25 batu nautikal. Mempunyai jarak rondaan sejauh 950 batu pada kelajuan 12 knot.'